มีเรื่องมาปรึกษาค่ะ ตอนนี้ อายุ 38 ปี มีบุตรแล้ว 1 คน อายุ 6.8 ปี ปล่อยธรรมชาติมาตลอดหลังคลอดคนแรกก็ยังไม่ตั้งครรภ์คนที่ 2 เลยค่ะ ซึ่งคนแรกก็ปล่อยตามธรรมชาติมา 4 ปี ถึงตั้งครรภ์ค่ะ และช่วงนี้ประจำเดือนมาแบบผิดปกติมาค่ะ คือเดือนมิถุนายน มาวันที่ 20-21 เดือนกรกฎาคม มาวันที่ 10-11 เดือนสิงหาคม มาวันที่ 1-2 และ วันนี้วันที่ 23 ก็มาอีกแล้วค่ะ ก็เลยอยากทราบว่าต้องไปพบแพทย์มั้ยคะ ขอบล่วงหน้าค่ะ
สวัสดีค่ะ ประจำเดือนปกติควรมาทุก 22-35 วัน มาครั้งละ 3-7 วัน ระหว่างรอบเดือนไม่มีเลือดออกผิดปกติจากที่กล่าวมานั้น อาจจะยังเป็นประจำเดือนตามรอบปกติได้แต่หากเลือดออกเร็วกว่า 22 วัน มีออกระหว่างรอบเดือน ปวดหน่วงท้องน้อยมาก มีไข้ ตกขาวผิดปกติ อาจเกิดจากการติดเชื้อในช่องคลอด ปากมดลูกหรือมดลูก มีเนื้องอกมดลูก หรือรังไข่ทำงานผิดปกติ ควรไปพบสูตินรีแพทย์เพื่อตรวจเพิ่มเติม